Per has cognitum fiat litteras, quod Gertrudis, uxor Henrici de Nova-villa et Warnerius gener ejus et filia ejus uxor Warnerii, cognomine Kara, pro remedio animæ supradicti Henrici, et suarum, suorumque antecessorum, obtulerunt Deo, et sancto Petro Besuensis Ecclesiæ, super Altare in Vetus-vineis villa, medietatem mansi, cum sex jugeribus terræ, de proprio fundo; et simul unum servum, nomine Tetbertum, et unam ancillam, istius sororem, nomine Oltrudem: Uterque et servus et ancilla, nati sunt de Petro Rustico de Vetus-vineis. Signum illorum qui fecerunt donum, Oddonis, Richardi fratris ejus, Hugonis de Conulensi castro, Rainaldi Rainaldi servi ejus de Vetus-vineis. Sign. Dom. Stephani Abbatis, Wilenci Monachi, Johannis Cantoris, et aliorum Monachorum.